
Številka: 	35409-103/2025-2570-19

Datum: 	2. 6. 2026

Ministrstvo za okolje, podnebje in energijo izdaja na podlagi 38.b člena Zakona o državni upravi (Uradni list RS, št. 113/05 – uradno prečiščeno besedilo, 89//07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22 in 18/23), 123. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US, 75/25 in 14/26) v zadevi ugotavljanja sprejemljivosti vplivov izvedbe plana na okolje za pete spremembe in dopolnitve Občinskega prostorskega načrta Mestne občine Ljubljana – izvedbeni del, pripravljavcu plana, Mestni občini Ljubljana, Mestni upravi, Poljanska cesta 28, 1000 Ljubljana, naslednje

MNENJE

1. Vplivi izvedbe plana na okolje, ugotovljeni v postopku celovite presoje vplivov na okolje in presoje sprejemljivosti vplivov izvedbe plana v naravo na varovana območja za pete spremembe in dopolnitve Občinskega prostorskega načrta Mestne občine Ljubljana – izvedbeni del, (LUZ, d.d., št. naloge 9214, maj 2026) so sprejemljivi ob upoštevanju omilitvenih ukrepov, določenih v okoljskem poročilu (Locus d.o.o. in ZaVita, svetovanje d.o.o., št. proj. 399/2025, 6. 3. 2026, dopolnjeno 23. 4. 2026 in 12. 5. 2026) in dodatku za presojo sprejemljivosti (Locus d.o.o. in ZaVita, svetovanje d.o.o., št. proj. 399/2025, 28. 7. 2025). 
2. V tem postopku ni bilo stroškov.

Obrazložitev

I

Pripravljavec plana, Mestna občina Ljubljana, Mestna uprava, Poljanska cesta 28, 1000 Ljubljana, je na Ministrstvo za okolje, podnebje in energijo (v nadaljnjem besedilu ministrstvo) posredoval vlogo, št. 35020-70/2025-137 z dne 15. 5. 2026, prejeto istega dne, s katero je zaprosil za izdajo mnenja o sprejemljivosti vplivov izvedbe petih sprememb in dopolnitev Občinskega prostorskega načrta Mestne občine Ljubljana – izvedbeni del (v nadaljnjem besedilu SD OPN 5 ID) na okolje po 123. členu Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US, 75/25 in 14/26; v nadaljnjem besedilu ZUreP-3). 

Vlogi so bila priložena mnenja nosilcev urejanja prostora, ki sodelujejo tudi pri celoviti presoji vplivov na okolje, in sicer: 
- mnenje Ministrstva za naravne vire in prostor, Direktorata za naravo, št. 35629-92/2026-2560-9 z dne 7. 5. 2026, s priloženim mnenjem Zavoda RS za varstvo narave, št. 3563-0200/2024-42 z dne 7. 5. 2026;
- mnenje Ministrstva za naravne vire in prostor, Direkcije RS za vode, št. 35012-19/2026-11 z dne 13. 5. 2026;
- mnenje Ministrstva za kmetijstvo, gozdarstvo in prehrano, Direktorata za kmetijstvo, št. 3502-60/2023/74 z dne 13. 5. 2026;
- mnenje Ministrstva za kmetijstvo, gozdarstvo in prehrano, Direktorata za gozdarstvo in lovstvo, št. 3401-88/2008/199 z dne 24. 4. 2026;
- mnenje Zavoda za ribištvo Slovenije, št. 4201-23/2025-15 z dne 5. 5. 2026;
- mnenje Ministrstva za kulturo, Direktorata za kulturno dediščino, št. 3501-58/2023-3340-50 z dne 11. 5. 2026;
- mnenje Ministrstva za zdravje, Direktorata za javno zdravje, št. 350-52/2026-2711-8 z dne 5. 5. 2026, s priloženim mnenjem Nacionalnega inštituta za javno zdravje, št. 350-046/2026-4 z dne 5. 5. 2026.

Na spletnem strežniku Ministrstva za naravne vire in prostor je bilo dostopno naslednje gradivo (objavljeno 26. 5. 2026):
- Mestna občina Ljubljana, Občinski prostorski načrt – izvedbeni del, Pete spremembe in dopolnitve – predlog (besedilo, grafika, priloge), (LUZ, d.d., št. naloge: 9214, 2026);
- Okoljsko poročilo k petim spremembam in dopolnitvam Občinskega prostorskega načrta Mestne 
občine Ljubljana – izvedbeni del (P-ZIN-12/2023), faza (Locus d.o.o. in ZaVita, svetovanje d.o.o., št. proj. 399/2025, 6. 3. 2026, dopolnjeno 23. 4. 2026 in 12. 5. 2026);
- Dodatek k okoljskemu poročilu za presojo sprejemljivosti izvedbe sprememb in dopolnitev OPN MOL ID (P-ZIN-12/2023) na varovana območja narave (Locus d.o.o. in ZaVita, svetovanje d.o.o., št. proj. 399/2025, 28. 7. 2025);
- priloge okoljskega poročila;
- spremljajoče gradivo.

II

[bookmark: OLE_LINK1]Obveznost izvedbe celovite presoje vplivov na okolje za SD OPN 5 ID izhaja iz 118. člena ZUreP-3, ki v prvem odstavku določa, da je za OPN izvedba celovite presoje vplivov na okolje obvezna. V okviru postopka je bilo treba izvesti tudi presojo sprejemljivosti na varovana območja narave po Zakonu o ohranjanju narave (Uradni list RS, št. 96/04-ZON-UPB2, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP in 18/23 – ZDU-1O).

Za SD OPN 5 ID sta bila izdelana okoljsko poročilo (Locus d.o.o. in Zavita, svetovanje, d.o.o., št. proj. 399/2025, 10. 9. 2025) in dodatek k okoljskemu poročilu za presojo sprejemljivosti (Locus d.o.o. in Zavita, svetovanje, d.o.o., št. proj. 399/2025, 28. 7. 2025). Ministrstvo je v postopku izdalo mnenje, št. 35409-103/2025-2570-14 z dne 14. 10. 2025, da sta okoljsko poročilo in njegov dodatek ustrezna. 

SD OPN 5 ID in okoljsko poročilo z dodatkom sta bila javno razgrnjena od 21. 10. 2025 do 21. 11. 2025. V okviru javne razgrnitve gradiva je bilo v prostorih Gospodarskega razstavišča izvedenih več javnih obravnav, in sicer: 3. 11. 2025, 4. 11. 2025, 5. 11. 2025 in 6. 11. 2025. Na podlagi pripomb javnosti v okviru javne razgrnitve je pripravljavec plana pripravil predlog stališč do pripomb (LUZ, d.d., ZaVita, svetovanje, d.o.o. in Locus d.o.o., april 2026). 

III

Po določilu 123. člena ZUreP-3 občina objavi predlog plana in predlog okoljskega poročila v prostorskem informacijskem sistemu. Če se je predlog plana glede na osnutek tako spremenil, da to vpliva na področje katerega izmed nosilcev urejanja prostora, ga občina pozove k dopolnitvi mnenja. Državni nosilci urejanja prostora, ki sodelujejo pri celoviti presoji vplivov na okolje, istočasno podajo tudi mnenje o sprejemljivosti vplivov plana na okolje z vidika njihove pristojnosti. Ministrstvo, pristojno za celovito presojo vplivov na okolje, poda mnenje o sprejemljivosti vplivov plana na okolje v 15 dneh, po tem ko od občine prejme mnenja državnih nosilcev urejanja prostora, ki sodelujejo pri celoviti presoji vplivov na okolje. 

IV

Pripravljavec plana je pripravil predlog SD OPN 5 ID, ki obsega spremembe besedila in grafičnega dela, predlog okoljskega poročila s prilogami in z dodatkom za presojo sprejemljivosti. Gradivo je objavil na spletnem strežniku Ministrstva za naravne vire in prostor. Z vlogo št. 35020-70/2025-137 z dne 15. 5. 2026, prejeto istega dne, je ministrstvo zaprosil, da na podlagi predloženega gradiva in mnenj nosilcev urejanja prostora, ki sodelujejo pri celoviti presoji vplivov na okolje, izda mnenje o sprejemljivosti vplivov izvedbe predloga SD OPN 5 ID na okolje v skladu s 123. členom ZUreP-3.

Pripravljavec plana je k predlogu SD OPN 5 ID pridobil pozitivna mnenja nosilcev urejanja prostora in organizacij, ki sodelujejo v postopku celovite presoje vplivov na okolje, ki so navedena v drugem odstavku I. točke te odločbe.

Ministrstvo za naravne vire in prostor, Direktorat za naravo, je v mnenju št. 35629-92/2026-2560-9 z dne 7. 5. 2026, navedel, da se strinja s priloženim mnenjem Zavoda RS za varstvo narave (v nadaljevanju: ZRSVN), št. 3563-0200/2024-42 z dne 7. 5. 2026. ZRSVN je v mnenju na podlagi predloženega gradiva ugotovil, da je predlog SD OPN 5 ID ustrezen, njegovi vplivi na varovana območja ter naravne vrednote in biotsko raznovrstnost pa sprejemljivi.

Direkcija RS za vode (v nadaljevanju: DRSV), je v mnenju št. 35012-19/2026-11 z dne 13. 5. 2026 navedla, da na podlagi predloženega SD OPN 5 ID podaja pozitivno mnenje. Pregledala je tudi predlog okoljskega poročila in ugotovila, da je z vidika upravljanja z vodami ustrezen. Skladno z navedenim je DRSV ugotovila, da so vplivi izvedbe SD OPN 5 ID na okolje z vidika upravljanja z vodami sprejemljivi.

Ministrstvo za kmetijstvo, gozdarstvo in prehrano, je v mnenju s področja kmetijstva, št. 3502-60/2023/74 z dne 13. 5. 2026 navedlo, da k predlogu SD OPN 5 ID podaja pozitivno mnenje. 

Ministrstvo za kmetijstvo, gozdarstvo in prehrano, je podalo mnenje s področja gozdarstva in lovstva št. 3401-88/2008/199 z dne 24. 4. 2026. V mnenju je navedlo, da so splošne smernice in priporočila za varovanje gozdov in gozdnega prostora primerno upoštevane v predlogu SD OPN 5 ID, dopolnjeno okoljsko poročilo pa ustrezno ovrednoti vplive načrtovanih sprememb na okolje z vidika gozdarstva in lovstva. Ministrstvo za kmetijstvo, gozdarstvo in prehrano meni, da je izvedba SD OPN 5 ID, ob doslednem upoštevanju usmeritev s področja gozdarstva in lovstva in omilitvenih ukrepov iz okoljskega poročila, sprejemljiva.

Zavod za ribištvo Slovenije (v nadaljevanju: ZZRS) je v mnenju št. 4201-23/2025-15 z dne 5. 5. 2026 navedel, da k predlogu SD OPN 5 ID podaja pozitivno mnenje. Navedel je tudi, da so bile vsebine s področja ribištva v okoljskem poročilu ustrezno upoštevane, vplivi izvedbe SD OPN 5 ID pa sprejemljivi z vidika pristojnosti ZZRS.

Ministrstvo za kulturo, je v mnenju št. 3501-58/2023-3340-50 z dne 11. 5. 2026 ugotovilo, da so načrtovane ureditve z vidika varstva kulturne dediščine ustrezne, zato k predlogu SD OPN 5 ID podaja pozitivno mnenje. Ministrstvo za kulturo meni, da so vplivi izvedbe plana na kulturno dediščino sprejemljivi.

Ministrstvo za zdravje je z mnenjem št. 350-52/2026-2711-8 z dne 5. 5. 2026, posredovalo mnenje Nacionalnega inštituta za javno zdravje (v nadaljevanju: NIJZ), št. 350-046/2026-4 z dne 5. 5. 2026, s katerim soglaša. NIJZ je v mnenju navedel, da so vplivi SD OPN 5 ID na zdravje in počutje ljudi sprejemljivi ob upoštevanju omilitvenih ukrepov iz okoljskega poročila.

Predloženo gradivo in mnenja nosilcev urejanja prostora, ki jih je pridobil pripravljavec plana, je pregledalo tudi ministrstvo. Iz mnenj izhaja, da so se nosilci urejanja prostora pozitivno opredelili do dopolnjenega okoljskega poročila in predloga SD OPN 5 ID. Ministrstvo se z ugotovitvami iz mnenj strinja. Ministrstvo nadalje ugotavlja, da so bile do predloga SD OPN 5 ID izdelane dodatne strokovne podlage s področja vplivov posegov na površinske in podzemne vode, plazljivost terena, vplivov na kmetijska zemljišča ter podane ugotovitve in ukrepi, s katerimi je bilo okoljsko poročilo dopolnjeno. Na podlagi navedenih ugotovitev in dopolnjenih omilitvenih ukrepov ter zaradi zmanjšanja ali izločitve nesprejemljivih pobud so bile v okoljskem poročilu dopolnjene in spremenjene tudi ocene vplivov za področje upravljanja z vodami, varstva kulturne dediščine in varstva narave, in sicer iz ocene D (vpliv je bistven) v oceno C (vpliv je nebistven zaradi izvedbe omilitvenih ukrepov). Iz dopolnjenega okoljskega poročila k predlogu SD OPN 5 ID izhaja, da so vplivi izvedbe SD OPN 5 ID na okolje sprejemljivi ob izvedbi omilitvenih ukrepov (ocena C). Omilitveni ukrepi iz okoljskega poročila so smiselno vključeni v predlog SD OPN 5 ID. 

IV

Skladno s šestim odstavkom 22. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05 in 44/22 – ZVO-2) morajo biti v sklepu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Po pregledu celotnega gradiva in na podlagi prejetih pozitivnih mnenj nosilcev urejanja prostora ministrstvo ugotavlja, da so vplivi izvedbe SD OPN 5 ID na okolje, obravnavani v okoljskem poročilu in dodatku k okoljskemu poročilu, nebistveni zaradi izvedbe omilitvenih ukrepov. Omilitveni ukrepi iz okoljskega poročila so smiselno upoštevani v predlogu SD OPN 5 ID. 

Omilitveni ukrepi so vključeni v predlog odloka o SD OPN 5 ID v 62., 65., 76., 77., 78. a in 85. členu ter v Prilogi 1 in Prilogi 2. Spremljanje stanja se izvaja v skladu z veljavnim Odlokom o občinskem prostorskem načrtu Mestne občine Ljubljana – strateški del (poglavje 3.3).


Pripravila:

Mojca Lenardič	mag. Tanja Bolte
podsekretarka	Generalna direktorica Direktorata za okolje 




Vročiti (elektronsko):
- Mestna občina Ljubljana, Ljubljana, Mestna uprava, glavna.pisarna@ljubljana.si 

V vednost (elektronsko):
- Ministrstvo za naravne vire in prostor, Direktorat za prostor in graditev, gp.mop@gov.si 
- Ministrstvo za naravne vire in prostor, Direktorat za naravo, gp.mop@gov.si
- Direkcija RS za vode, gp.drsv@gov.si 
- Ministrstvo za kulturo, Direktorat za kulturno dediščino, gp.mk@gov.si 
- Ministrstvo za zdravje, Direktorat za javno zdravje, gp.mz@gov.si 
- Ministrstvo za kmetijstvo, gozdarstvo in prehrano, Direktorat za kmetijstvo, gp.mkgp@gov.si 
- Ministrstvo za kmetijstvo, gozdarstvo in prehrano, Direktorat za gozdarstvo in lovstvo, 
gp.mkgp@gov.si 
- Zavod za ribištvo Slovenije, info@zzrs.si 
- Mestna občina Ljubljana, Oddelek za urejanje prostora, urbanizem@ljubljana.si 

